 **Den norske kirke**

**Indre Østfold kirkelige fellesråd**

**INNKALLING TIL MØTE I INDRE ØSTFOLD KIRKELIGE FELLESRÅD**

**Tid:**  **14.10.2025 kl 18.30.**

**Sted: Kirkestua i Båstad, Båstadveien 552 1866 Båstad.**

**Innkalte:** Bjørn Solberg (leder/Eidsberg), Jan Mathisen(nestleder/Hobøl), Iver Ludvig Langseth (Spydeberg), Arne Lein (Askim), Tormod Karlsen (Trøgstad), Bjørnar Grønbech (kommunal repr.), prost Kjartan Bergslid.

Fra administrasjonen: kirkeverge Anne-Grethe Larsen.

**Varamedlemmer innkalles ved behov.**

**Vær vennlig å gi rask beskjed dersom du må melde forfall til møtet. Forfall meldes til kirkevergen.**

**Vi møtes kl 18.15 for å se på arbeidet som er gjort på Båstad kirke.**

**Det vil også bli en befaring i de tomme lokalene i Kirkestua i Båstad.**

**Saksliste**

**Sak 40/25** **Godkjenning av innkalling og saksliste.**

**Forslag til vedtak:** Innkalling og saksliste godkjennes.

**Sak 41/25** **Godkjenning av protokoll fra forrige møte, 04.09.2025  
Forslag til vedtak:** Protokollen godkjennes.

**Sak 42/25** **Orienteringer.**Orientering fra prosten, kirkevergen og fellesrådets leder om aktuelle saker.   
**Prosten:  
Kirkevergen:  
Leder i fellesrådet:**

**Forslag til vedtak:** Tas til orientering

**Sak 43/25** **Økonomisaker**   
a) Regnskapsrapport pr30.09.2025. Rapporten ligger vedlagt. Den viser et mindreforbruk pr 30.9.2025 på kr 1 375 444. Det vil bli gitt mer detaljert informasjon i møte.

b) Regnskapsrapport for byggeprosjektet. På forrige møte i fellesrådet ble det spurt om en status på økonomien i byggesaken vedr kontorbygg. Jeg vil få en rapport fra prosjektleder i PEAB som jeg ettersender dere og vil da gi en orientering i møte.

**Sak 44/25 Utbygging Tomter kapell**Soknepresten i Hobøl og Tomter Svein Filtvedt Elgvin fremmet en sak om utbygging av Tomter kapell til menighetsrådet i Hobøl og Tomter i april 2025. Viser til saksfremlegget som ligger med og møteboka fra menighetsrådet i Hobøl og Tomter.   
Dette er en sak som det må jobbes mer med og som Fellesrådet må drøfte grundig før vi jobber videre med planer og pris.   
**Forslag til vedtak:** Fellesrådet ber kirkevergen utredede saken nærmere.

**Sak 45/25: Budsjett 2026- søknad til kommunen.**Viser til vedlagt brev fra kommunen vedr handlings-og økonomiplan 2026-2029.   
Kommunedirektøren i Indre Østfold kommune legger til grunn at rammen til kirkelig fellesråd fastsettes etter de samme prinsipper som kommunens kommunalområder. Rammen til kirkelig fellesråd tar følgelig utgangaspunkt i opprinnelig vedtatt ramme for 2025, korrigert for vedtak i økonomiplanen, politiske vedtak og anslag for pris-og lønnsvekst.

2025 2026

Opprinnelig vedtatt ramme for 2025 32 420 000 32 420 000

+ anslag for pris-og lønnsvekst 2026 (3,5%) 1 135 000

+ eventuelt justering i deflator for pensjon (0,6%) 195 000

**Ramme for 2026 33 750 000**

Investeringsramme på kr 4 750 000.

Rammesøknad skal leveres til kommunen 24. oktober.

Indre Østfold kommune vedtar budsjett i desember og FR vedtar budsjett i januar 2025.

Statsbudsjettet kommer noe senere i år pga valget dvs i uke 42. Avhengig av hva statsbudsjettet gir av midler til kommunen så kan rammen bli endret så dette er foreløpige tall vi har fått. Derfor legges det ikke frem noe tall budsjett til dette møte. 1. utkast til budsjett får dere i desember møte.

Fellesrådet blir invitert til å komme med innspill til evt innsparinger og økninger på bakgrunn av hva menighetsrådene har kommet med.   
**Foreløpig utkast til søknad legges ved.**Fellesrådet må ta stilling til økning på festeavgift og utleie av kirke/kapell og etableringsavgift på minnelund fordi det skal kommunestyret vedta.

Fellesrådet må også komme med forslag ved en evt økning og reduksjon i budsjettet. Det har kommet innspill fra Askim MR; frivillighetskoordinator og fra Spydeberg til en diakoni ressurs dersom en får mer penger.

**Forslag til vedtak:** Rammesøknaden blir godkjent med de forslag til økning og reduksjon som kommer frem i møte. *Det skal jobbes mer med søknaden,* men FR skal foreslå satsen på noen avgifter som kommunestyret skal behandle. Kirkevergen

**Sak 46/25 Møtedatoer 2026**Her kommer forslag til møteplan for fellesrådsmøtene i 2026:

Uke 4, tirsdag 20. januar

Uke 11, tirsdag 10. mars  
Uke 16, tirsdag 14. april

Uke 24, tirsdag 9. juni

Uke 37, tirsdag 8. september

Uke 42, tirsdag 13. oktober

Uke 50, tirsdag 8. desember

**Forslag til vedtak:** Møteplan for 2026 godkjennes.

**Sak 47/25 Søknad om overføring av festeavtale.   
 Saken er unntatt offentlighet §14 i forvaltningsloven.**

**Sak 48/25 Høring om kirkevalgreglene.**Det er sendt ut en høring om kirkevalgreglene med svarfrist 21. november.   
Dersom fellesrådet vil svare på denne høringen foreslår kirkevergen av AU får delegert oppgaven til å svare ut og sende inn til fristen.   
**Forslag til vedtak:** Fellesrådet svarer på denne høringen og delegerer denne oppgaven til AU.

**Sak 49/25 Eventuelt**

Askim 07.10.2025

For fellesrådet;

Bjørn Solberg (sign.) Anne-Grethe Larsen

Leder i IØKF Kirkeverge i IØKF